Вярэдаўка

Вярэдаўка, Аболька, Лоша-Аболька — рака ў Маладзечанскім раёне Мінскай вобласці, правы прыток Ушы (басейн Віліі).

Даўжыня ракі 14 км. Плошча вадазбору 108 км². Сярэдні нахіл воднай паверхні 0,6 ‰.

Прытокі: Алхімаўка (справа), Баравічанка (злева).

Пачынаецца з сеткі меліярацыйных каналаў каля вёскі Асавец, упадае ва Ушу прыкладна за 1,5 км на паўднёвы захад ад вёскі Верадова. На ўсім працягу каналізаваная, прымае сцёк з сеткі меліярацыйных каналаў.

 Літаратура 



Катэгорыя:Рэкі Маладзечанскага раёна
Катэгорыя:Прытокі Ушы (прыток Віліі)